Συντεταγμένες: 41°18′43″N 9°12′46″E﻿ / ﻿41.311944°N 9.212778°E﻿ / 41.311944; 9.212778

Το **Στενό του Μπονιφάτσιο** (γαλλ. *Bouches de Bonifacio*, ιταλ. *Bocche di Bonifacio*, κορσ. *Bucchi di Bunifaziu*, σαρδην. *Buccas de Bonifatziu*, λατιν. *Fretum Gallicum*) είναι ο πορθμός της κεντρικής Μεσογείου Θάλασσας που χωρίζει τα νησιά Κορσική (στα βόρεια) και Σαρδηνία (στα νότια), και από την άλλη ενώνει την Τυρρηνική θάλασσα στα ανατολικά με τη δυτική Μεσόγειο. Πήρε το όνομά του από την κοντινή κορσικανική κωμόπολη Μπονιφάτσιο.

Χαρακτηριστικά και ναυάγια
--------------------------

Το στενό έχει ελάχιστο πλάτος 11 χιλιόμετρα (περίπου 6 ναυτικά μίλια) και είναι διαβόητο στους ναυτικούς για τα ρεύματα, τους υφάλους του και άλλα εμπόδια. Το μέγιστο βάθος του στο στενότερο σημείο δεν ξεπερνά τα 100 μέτρα.

Η πλέον γνωστή στην ιστορία καταστροφή στο Στενό είναι εκείνη της γαλλικής φρεγάτας «Sémillante» στις 15 Φεβρουαρίου 1855, η οποία είχε αποπλεύσει από το λιμάνι της Τουλόν με προορισμό τη Μαύρη Θάλασσα, μεταφέροντας στρατό για τον Πόλεμο της Κριμαίας. Μια θύελλα προκάλεσε τη σύγκρουσή της με έναν ύφαλο. Το πλοίο βυθίστηκε και κανένας από τους 750 στρατιώτες που μετέφερε δεν επέζησε.

Μετά από το ναυάγιο ενός δεξαμενόπλοιου το 1993, η διέλευση από το Στενό του Μπονιφάτσιο απαγορεύθηκε για πλοία υπό γαλλική και ιταλική σημαία που φέρουν επικίνδυνο φορτίο. Επίσης η διέλευση για πλοία άλλων χωρών με τέτοιο φορτίο αποθαρρύνεται και γίνεται υποχρεωτικά με πιλότο.

Φωτογραφικό υλικό
-----------------

* Στενό του Μπονιφάτσιο
* Η θέση του Στενού.Η θέση του Στενού.
* Το Στενό όπως φαίνεται από τον αέρα.Το Στενό όπως φαίνεται από τον αέρα.
* Το Στενό όπως φαίνεται από τη Σάντα Τερέζα Γκαλλούρα στη Σαρδηνία. Η Κορσική είναι στο βάθος.Το Στενό όπως φαίνεται από τη Σάντα Τερέζα Γκαλλούρα στη Σαρδηνία. Η Κορσική είναι στο βάθος.
* Το Στενό όπως φαίνεται από την ακτή της Κορσικής.Το Στενό όπως φαίνεται από την ακτή της Κορσικής.
* Ο Φάρος της Μαντονέτα (Madonetta) στο Μπονιφάτσιο, στο νότιο παράκτιο άκρο της Κορσικής.Ο Φάρος της Μαντονέτα (*Madonetta)* στο Μπονιφάτσιο, στο νότιο παράκτιο άκρο της Κορσικής.
* Το Στενό όπως φαίνεται από το βορειότερο άκρο της Σαρδηνίας. Η νότια ακτή της Κορσικής είναι μόλις ορατή.Το Στενό όπως φαίνεται από το βορειότερο άκρο της Σαρδηνίας. Η νότια ακτή της Κορσικής είναι μόλις ορατή.
* Το Μπονιφάτσιο, επάνω στον ασβεστολιθικό βράχο.Το Μπονιφάτσιο, επάνω στον ασβεστολιθικό βράχο.
* Σημείο αναχώρησης του φέρι μποτ από το Μπονιφάτσιο για τη Σαρδηνία (2003)Σημείο αναχώρησης του φέρι μποτ από το Μπονιφάτσιο για τη Σαρδηνία (2003)

Παραπομπές
----------

1. ↑  «European Space Agency Observing the Earth». *web page*. European Space Agency. Ανακτήθηκε στις 4 Οκτωβρίου 2011.
2. ↑  «The Strait of Bonifacio: a Particularly Sensitive Sea Area (PSSA)». Αρχειοθετήθηκε από το πρωτότυπο στις 27 Φεβρουαρίου 2015. Ανακτήθηκε στις 18 Ιουνίου 2013.
3. ↑  «IMO Resolution A.666(18) Navigation in the Strait of Bonifacio» (PDF). *PDF document*. Αρχειοθετήθηκε από το πρωτότυπο (PDF) στις 28 Αυγούστου 2013. Ανακτήθηκε στις 18 Ιουνίου 2013.

Δείτε επίσης
------------

* Αρχιπέλαγος Λα Μανταλένα

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 246329090

 |

 |